《缘识》
宋代·宋太宗

自家未达莫来看，解者从生真是汉。
世涂烦恼一齐休，修取菩提心不乱。
大觉因明凡圣同，苦空圆满光不散。
含识缘中晓了难，爱河须渡达彼岸。
我见人见众生见，菩萨行持终不惮。
离贪嗔，绝情欲，
定相安然无反覆。从头法归镇长开，
郁郁黄花生翠竹。天高地广遍周游，
十方妙色能照烛。七宝山高三界中，
拨去浮云沈水渌。离他一念是因缘，
珍重贤圣皆知足。